open-index/open-wikipedia-markdown huggingface dataset:
Limehousen asema

**Limehousen asema** on Lontoossa Tower Hamletsin alueella sijaitseva c2c:n operoimien lähijunien ja Docklands Light Railwayn asema. Asema on Lontoon matkakortin maksualueella 2.

Limehousen asema sijaitsee rautatielinjojen haarautumiskohdassa kahdella eri suuntiin erkanevalla viaduktilla. Näistä toisella on lähijunien ja toisella Docklands Light Railwayn raiteet. Rautatieasema on avattu vuonna 1840 nimellä Stepney. Nykyisen nimensä asema sai vuonna 1987, kun DLR:n liikennöinti asemalla alkoi.

Limehousen asemalla pysähtyvät Fenchurch Streetin asemalta Shoeburynessiin, Graysiin ja Southendiin kulkevat junat. Aseman kautta kulkevat DLR-junat puolestaan liikennöivät Lontoon Citystä Bankin ja Tower Gatewayn asemilta Becktonin, Lewishamin ja Woolwich Arsenalin suuntiin.


Tiedosto:Limehouse station mainline platforms look west2.JPG|Näkymä lähijunalaiturilta
Tiedosto:Limehouse station DLR look east.JPG|Docklands Light Railwayn laiturit
Tiedosto:Limehouse station DLR signage.JPG


## Lähteet

## Aiheesta muualla
*Limehousen asema Lontoon liikennelaitoksen sivuilla 
*Limehousen asema National Railin sivuilla
Indrek Hargla

**Indrek Hargla** (oik. **Indrek Sootak**, 12. heinäkuuta 1970 Tallinna) on virolainen kirjailija.

Hargla on kirjoittanut apteekkari Melchiorista sarjan, jossa on rikoskertomuksia yhdistettynä historiaan.

## Teokset

### Romaanit
* *Baiita needus* (2001) 
* *Palveränd uude maailma* (2003) 
* *Vabaduse kõrgeim määr* (2003) 
* *French ja Koulu* (2005) 
* *French ja Koulu Tarbatus* (2007) 
* *Frenchi ja Koulu reisid* (2009) 

#### Rikossarja vanhasta  Tallinnasta
* *Apteeker Melchior ja Oleviste mõistatus* (2010) 
* *Apteeker Melchior ja Rataskaevu viirastus* (2010) 
* *Apteeker Melchior ja timuka tütar* (2011) 
* *Apteeker Melchior ja Pirita kägistaja* (2013) 
* *Apteeker Melchior ja Tallinna kroonika* (2014) 
* *Apteeker Melchior ja Gotlandi kurat* (2017) 
* *Apteeker Melchior ja Pilaatuse evangeelium* (2019) 
* *Apteeker Melchior ja nõiutud kabel* (2025) 

### Pienoisromaanit
* *Gondvana lapsed* (1999)
* *Uskmatuse hind* (1999)
* *Excelsuse konkistadoorid* (1999)
* *Pan Grpowski jõulud* (1999)
* *Obernoni Apokrüüf* (2000)
* *Capaneusi Harta* (2000)
* *Mees, kes ei joonud viskit* (2001)
* *Väendru* (2001)
* *Hathawareti teener* (2002) 
* *Maris Stella* (2003) 
* *Tagasi tulevikku IV* (2003)

### Suomennetut teokset
* *Apteekkari Melchior ja Olevisten kirkon arvoitus* : rikosromaani vanhasta Tallinnasta, suom. Jouko Vanhanen.  Moreeni, 2011 
* *Apteekkari Melchior ja Rataskaivonkadun kummitus*, suom. Jouko Vanhanen. Moreeni, 2012 
* *Apteekkari Melchior ja pyövelin tytär*, suom. Jouko Vanhanen. Moreeni, 2013 
* *Apteekkari Melchior ja Piritan kuristaja*, suom. Jouko Vanhanen. Moreeni, 2014 
* 
**Apteekkari Melchior ja Gotlannin piru*, suom. Jouko Vanhanen. Into, 2019 
**Apteekkari Melchior ja Pilatuksen evankeliumi,* suom. Jouko Vanhanen, Into, 2021 

## Lähteet

## Aiheesta muualla

*Indrek Hargla Viron kustannusyhdistyksen sivulla (Archive.org)
Royal Mail Ship

**Royal Mail Ship** (joskus **Steam-ship** tai **Steamer**), nähdään usein lyhennetyssä muodossaan **RMS**, on laivoissa käytetty lyhenne, jota käyttävät laivat, jotka kantavat postia Yhdistyneen kuningaskunnan valtio-omisteisen postilaitoksen Royal Mailin kanssa tehdyn sopimuksen turvin. Lyhenne on vuodelta 1840. Jokaisella tunnustuksen saaneella laivalla on oikeus käyttää Royal Mailin lippua, kun laiva on liikenteessä, ja pitää Royal Mailin kruunu-logoa laivan merkin yhteydessä.

Tunnusta käyttivät useat laivayhtiöt, mutta yleisimmin se yhdistetään Cunard Lineen, Royal Mail Linesiin ja Union-Castle Line -yhtiöön, joka piti hallussaan useita korkean luokan postisopimuksia ja joka perinteisesti liitti useiden laivojensa nimen eteen lyhenteen ”RMS”.

Vaikka aiemmin jotkut laivayhtiöt, erityisesti Royal Mail Lines, kutsuivat kaikkia laivojaan RMS-lyhenteellä, todellisuudessa laiva oli oikeutettu käyttämään lyhennettä vain, kun sillä oli voimassa oleva sopimus. Muulloin se käytti jotain muuta lyhennettä, kuten ”SS”.

Yksi tunnetuimmista lyhennettä käyttäneistä laivoista oli RMS Titanic.

## Lähteet
Transport for London

**Transport for London** (lyh. **TfL**) vastaa joukkoliikenteen suunnittelusta ja järjestämisestä Suur-Lontoon alueella Yhdistyneessä kuningaskunnassa.

Transport for London on perustettu vuonna 2000. Se hallinnoi Lontoon metroa, Overgroundia, Docklands Light Railwayta, bussi- ja raitioliikennettä sekä Thamesin lauttaliikennettä . Joukkoliikenteen lisäksi TFL vastaa myös monista muista liikenteeseen liittyvistä toiminnoista, kuten teiden kunnossapidosta, taksiliikenteen sääntelystä ja ruuhkamaksujärjestelmästä.

## Lähteet

## Aiheesta muualla

*Transport for Londonin sivusto
Mehis Heinsaar

**Mehis Heinsaar** (s. 1. elokuuta 1973) on virolainen prosaisti ja runoilija.

Heinsaarta pidetään oman sukupolvensa kirkkaimpana prosaistina. Vuonna 2001 novellikokoelma *Vanameeste näppaja* sai Betti Alverin kirjallisuuspalkinnon vuoden parhaana esikoisteoksena. Heinsaarin toinen kirja *Härra Pauli kroonikad* (suom. *Herra Paulin aikakirjat*) sai Viron kulttuurirahaston proosapalkinnon 2001.

Mehis Heinsaarta on luonnehdittu absurdin huumorin, surrealismin ja maagisen realismin edustajaksi. Tarinoissa ei ole löydettävissä rationaalista logiikkaa vaan ne noudattavat ihmeiden logiikkaa. Parhaimmillaan hän on pienissä kertomuksissa. Hänen teoksensa *Ebatavaline ja ähvardav loodus* (suom. *Epätavallinen ja uhkaava luonto*) kuvituksesta on vastannut virolainen taiteilija Priit Pärn, jonka graafinen kädenjälki sopiikin hyvin Heinsaarin tarinoiden outoon maailmaan, jossa yllättävät muodonmuutokset ovat mahdollisia.

## Teokset
* *Vanameeste näppaja*. Tuum, 2001 
* *Härra Pauli kroonikad*, Loomingu Raamatukogu, 2001, nr 31/32;  
* *Artur Sandmani lugu ehk Teekond iseenda teise otsa* (romaani). Tuum, 2005 
* *Rändaja õnn*). Verb, 2007 
* *Sügaval elu hämaras*, Verb, 2009  (runokokoelma)
* *Ebatavaline ja ähvardav loodus*. Menu Kirjastus, Tallinn 2010  (
* *Härra Pauli kroonikad*, Menu Kirjastus, Tallinn 2011 
* *Ülikond* (jutte 2003–2013). Menu Kirjastus, Tallinn 2013; 
* *Unistuste tappev kasvamine. Jutte ja novelle, muinasjutte ja nägemusi siit- ja sealtpoolt Eestimaa teid*. Illustreerinud Marge Nelk. Menu Kirjastus, Tallinn 2016; 

### Suomennetut teokset
* *Herra Paulin aikakirjat*, suom. Mika Keränen. Absurdia, 2003 
* *Epätavallinen ja uhkaava luonto*, suom. Hannu Oittinen. Absurdia, 2011 
* Novelli *Tapaaminen Taageperassa* antologiassa *Myös näin voi elää: eurooppalaisia nykynovelleja* (toim. Anna Malmio ja Mervi Murto), WSOY 2005. 

## Lähteet

## Aiheesta muualla
* Mehis Heinsaar Absurdia-kustantamon sivuilla
Jättiläissiipikotilo

**Jättiläissiipikotilo** (*Lobatus gigas*) on suurikokoinen meressä elävä kotilo, jota kerätään ravinnoksi Karibialla.

## Ulkonäkö ja koko
Jättiläissiipikotilo kasvaa noin 30 senttimetriä pitkäksi ja painaa yli kaksi kiloa. Se kasvaa täysikokoiseksi 3–5 vuodessa, elää tyypillisesti 20–30 ja joskus jopa 40 vuotta.

## Levinneisyys ja elinympäristö
Jättiläissiipikotilo elää Karibianmerellä ja Meksikonlahdella. Sitä tavataan koralliriutoilla, hiekkapohjalla ja meriruohoniityillä, mutta ei yleensä syvemmällä kuin 20 metrin syvyydessä.

## Lähteet
Doris Kareva

**Doris Kareva** (28. marraskuuta 1958 Tallinna, Viro) on virolainen runoilija. Hän jatkaa virolaisen romanttisen lyriikan perinnettä.

## Suomennetut teokset
* *Tulevaisuus on meneillään*; suomentanut Raija Hämäläinen; toimittanut Hannu Oittinen, taittanut Andres Rõhu. Tallinn: NyNorden, 2011 
* Runoja antologiassa *8 + 8: Eesti ja Soome luulet = suomalaista ja virolaista runoutta*, Tallinn: NyNorden cop. 2013 ISBN
* Runoja antologiassa *Vaikuste varjus: Põhjamaade luulet* Tekste teiselt Põhjamaade luulefestivalilt Tallinnas 2002, Tallinn: Eesti Raamat, 2003 (Parallel text in - - Finnish)

Suomennoksia julkaisuissa
* Raija Hämäläisen suomentamia runoja Tuli & Savussa:
** En kanna sinun kuvaasi käsilaukussa
** Hävinneen hyväksi laulan, sillä voittajalle laulavat kaikki
** Kirke
** Panen hiljaisuuden kiinni
** Talo merenrannassa tuntee aina olevansa laiva
** Valon viitta ei kulu kurjemmaksi
* Raija Hämäläisen suomentamia runoja Parnassossa
** Maailman jälkeen
** Translatiivi essiivi

## Lähteet

## Aiheesta muualla
*  (sisältää linkin runoon)
Marco Aurelio Soto

**Marco Aurelio Soto** (13. marraskuuta 1846 Tegucigalpa, Honduras – 25. helmikuuta 1908 Pariisi, Ranska) oli hondurasilainen poliitikko, joka oli maan presidenttinä 1876–1883.

## Elämä
Soto syntyi Tegucigalpassa 1846. Hän muutti perheensä kanssa Guatemalaan 1857. Hän valmistui San Carlos de Guatemalan yliopistosta ja oli lakimiehenä vuodesta 1867. Soto aloitti poliittisen uransa Guatemalassa Miguel Garcia Granadosin hallinnossa 1870-luvun alussa ja oli edelleen Guatemalan hallinnossa Justo Rufino Barriosin aikana.

Hondurasin presidentti José María Medina joutui eroamaan 1876 Guatemalan painostuksesa. Medina nimesi 27. elokuuta Soton seuraajakseen, väliaikaiseksi presidentiksi. Virallisesti Soto valittiin presidintiksi 30. toukokuuta 1877. Toiselle kaudelle Soto valittiin helmikuussa 1881. Soton aikana Hondurasissa toteutettiin monia taloudellisia, koulutuksellisia ja hallinnollisia uudistuksia. Soto siirsi maan pääkaupungin Tegucigalpaan, ja hänen aikanaan perustettiin muun muassa Hondurasin kansalliskirjasto ja -arkisto sekä posti- ja rahalaitos.

Soto oli presidenttinä Guatemalan Barriosin tuella. Hän menetti kuitenkin tukensa 1883 ja joutui eroamaan. Hondurasin kansalliskongressi hyväksyi Soton eronpyynnön lokakuussa. Valta oli ollut jo toukokuusta Enrique Gutiérrez Lozanon johtamalla ministerineuvostolla, kun Soto oli lähtenyt Yhdysvaltoihin. Hän asettui asumaan Pariisin, mutta pyrki uudestaan politiikkaan vuoden 1902 vaaleissa. Soto jäi äänestyksessä kolmanneksi Manuel Bonillan ja Juan Ángel Ariasin jälkeen kolmanneksi. Soto vetäytyi tämän jälkeen lopullisesti politiikasta ja palasi Pariisiin, missä kuoli 1908.

## Lähteet
* 

### Viitteet
Ammunnan Suomen-mestaruuskilpailut 1908

Ammunnan Suomen-mestaruudesta kilpailtiin toisen kerran Tampereella 7.–8. kesäkuuta 1908. Kilpailuissa ammuttiin useita erikoiskilpailuja, mutta Suomen-mestaruus ratkaistiin 300 metrin matkalta pystyasennosta ammutulla kilpailulla.

## Vapaakivääri 15 laukausta pystystä

## Lähteet
* 01.07.1908 Suomen Urheilulehti no 6
Ammunnan Suomen-mestaruuskilpailut 1907

**Ammunnan Suomen-mestaruudesta** kilpailtiin ensimmäisen kerran Hämeenlinnassa 11.–12. toukokuuta 1907. Mestaruuskilpailu oli kolmiosainen: ensiksi ammuttiin 100 metrin matkalta ja vähintään tuloksen 330 viidellätoista laukauksella saavuttaneet ylsivät toiseen luokkaan ja olivat oikeutettuja jatkamaan kilpailua 150 metrin matkalta. Tässä toisessa osassa oli karsintarajana 300 cm ja sen saavuttaneet yhdeksän ampujaa noteerattiin 1. luokkaan ja nämä jatkoivat kilpailua Suomen mestaruudesta, nyt 300 metrin matkalta.

## Vapaakivääri 15 laukausta pystystä, 300 metriä

## Lähteet
* 01.07.1907 Suomen Urheilulehti no 6
* Urheilumme Kasvot 5, sivu 11
Stratfordin asema

**Stratfordin asema** on suuri kauko- ja lähijunaliikenteen sekä Lontoon metron, London Overgroundin ja Docklands Light Railwayn vaihtoasema Itä-Lontoossa Yhdistyneessä kuningaskunnassa. Asemasta käytetään toisinaan nimiä **Stratford (London)** ja **Stratford Regional**, jotta asemaa ei sekoitettaisi Stratford-upon-Avonin rautatieaseman ja läheisen Stratford Internationalin aseman kanssa. Asema on avattu vuonna 1840 ja se sijaitsee Lontoon matkakortin maksualueella 2-3. Asema on kesäolympialaisten 2012 kisapuiston merkittävin yhteysasema. Sen vieressä sijaitsee myös suuri Westfield Stratford Cityn kauppakeskus.

Asemalla on laitureita kahdessa tasossa. Ylätason laiturit on numeroitu numeroilla 1–12 ja alatason laiturit numeroilla 13–16, mutta välissä on myös kirjaintunnuksellisia laitureita. Käytössä olevia laituriraiteita on yhteensä 19, jotka ovat kaikki sähköistettyjä.

Asemalla on Lontoon metron lyhimmät, 4,1 metrin pituiset liukuportaat.

## Liikenne asemalta
Stratfordin asemalta liikennöivät junaliikennöitsijät ja junien määränpäät:


Tiedosto:1992 stock st Stratford platform 3a Sept2010.jpg|Metron Central Linen laiturit
Tiedosto:Stratford station signage.jpg|Aseman kylttejä eri linjojen laitureilla
Tiedosto:Inside Stratford station - geograph.org.uk - 1128392.jpg|Aseman sisätiloja


## Lähteet

## Aiheesta muualla
*Stratfordin DLR-asema Lontoon liikennelaitoksen sivuilla 
*Stratfordin metroasema Lontoon liikennelaitoksen sivuilla 
*Stratfordin asema National Railin sivuilla
Phan Thị Hà Thanh

**Phan Thị Hà Thanh** (s. 16. lokakuuta 1991 Hải Phòng) on vietnamilainen telinevoimistelija.

Phan saavutti Tokion MM-kilpailuissa 2011 pronssia hyppykilpailussa pistein 14,666. Se oli Vietnamin ensimmäinen mitali telinevoimistelun MM-kilpailuissa. Lontoon olympialaisissa 2012 hän sijoittui hypyssä 12:nneksi, Antwerpenin MM-kilpailuissa 2013 kuudenneksi ja Nanningin MM-kilpailuissa 2014 kahdeksanneksi. Maailmancupin kilpailussa Portossa 2010 hän sijoittui toiseksi hypyssä ja eritasonojapuilla.

## Lähteet
Islands (Kajagoogoon albumi)

**Islands** on englantilaisen Kajagoogoo-yhtyeen toinen albumi. LP julkaistiin 1984. Singleinä julkaistiin kappaleet ”Big Apple”, ”The Lion’s Mouth” ja ”Turn Your Back on Me”. Yhdysvalloissa albumi julkaistiin nimellä *Second Play* ja sen kansitaide poikkeaa alkuperäisestä julkaisusta.

”Big Apple” oli ensimmäinen levytys, jolla basisti Nick Beggs on laulajana erotetun Limahlin sijaan. Se oli julkaistu singlenä 1983. Kappaleessa on vieraileva puhallinsektio, joka on mukana albumin useilla kappaleilla. Yhtye pyrki laajentamaan musiikillista ilmaisua ja erityisesti lauluissa ”Melting the Ice Away” ja ”On a Plane” on kuultavissa jazz-vaikutteita. Yhtyeen itsensä soitinvalikoima on monipuolisempi kuin *[[White Feathers]]* -esikoisalbumilla.

## Kappaleet
Kaikki kappaleet säveltänyt Kajagoogoo sekä sanoittanut Nick Beggs

#
#
#
#
#
#
#
#
#

## Kokoonpano
* Nick Beggs – basso, nauhaton basso, Chapman Stick, laulu
* Steve Askew – sähkö- ja akustiset kitarat
* Stuart Neale – kosketinsoittimet, piano, taustalaulu
* Jez Strode – rummut, lyömäsoittimet

### Vierailevat muusikot
* Colin Thurston – taustalaulu, lyömäsoittimet
* Guy Barker – trumpetti
* Phill Todd – saksofoni, huilu, puhallinsovitukset
* Chris Hunter – saksofoni, pasuuna
* Pete Beachill – pasuuna
* Annie ”Arnie” McCaig – taustalaulu
* David Geawt – taustalaulu

### Muut tekijät
Äänityksiä tehtiin viidessä studiossa, mm. Manor-studiolla. Masterointi tehtiin Abbey Road-studiolla.

* Colin Thurston – tuottaja
* Steve Chase – äänittäjä (Manor-studio)
* Kathy Bryan – masteroija (Abbey Road Studios)
* Cream – kansikuva
* Mick Karn – sisäpussin kuvan veistos

## Lähteet

## Aiheesta muualla
* Islands discogs.com -sivustolla
Viestinnällä vallankumoukseen

**Viestinnällä vallankumoukseen: ”Demokraattisen toimittajakoulutuksen” aika 1960-luvulta 1980-luvulle** on Esko Salmisen vuonna 2004 ilmestynyt kirja.

## Lähteet

## Aiheesta muualla
* Heikki Hellman: Ne stallarit ja viestinnän vaaran vuodet. Helsingin sanomat 8.9.2004.
* Tapani Lausti: Journalismi ja ”kommunismin uhka” . Lausti.com 18.11.2004.
* Turo Uskali: ”Viestintäsotaa” Tampereella ja vähän muuallakin. Agricola 14.12.2004.
White Hart Lanen rautatieasema

**White Hart Lanen rautatieasema** on London Overgroundin asema Tottenhamin kaupunginosassa Pohjois-Lontoossa. Asema on Lontoon matkakortin maksualueella 3.

Asemalta on muutaman minuutin kävelymatka Tottenham Hotspurin stadionille White Hart Lanelle. Ottelupäivinä asemalle järjestetään lisäliikennettä. Aseman lähellä sijaitsee myös Brucen klaanin kartano Bruce Castle.


Tiedosto:White Hart Lane stn look north2.JPG|Aseman laiturialue
Tiedosto:White Hart Lane stn platform signage.JPG
Tiedosto:White Hart Lane stn matchday entrance.JPG|Aseman pohjoinen sisäänkäynti, joka on yleensä avoinna vain Tottenham Hotspurin ottelupäivinä


## Lähteet

## Aiheesta muualla
*White Hart Lanen asema National Railin sivuilla
Schlemmin kanava

**Schlemmin kanava** on reitti, jota pitkin silmän kammioneste poistuu laskimoon. Se sijaitsee etukammion kulmassa trabekkelivyöhykkeessä. Kanava on nimetty saksalaisen anatomin Friedrich Schlemmin mukaan.

Avokulmaglaukoomassa Schlemmin kanava on tukkeutunut, minkä vuoksi kammioneste ei poistu normaalisti ja silmään kertyy painetta.

## Lähteet
Joseph Avenol

**Joseph Louis Anne Avenol** (9. kesäkuuta 1879 Melle, Ranska – 2. syyskuuta 1952 Duillier, Sveitsi) oli ranskalainen poliitikko ja diplomaatti. Hän oli Kansainliiton pääsihteeri vuosina 1933–1940.

Avenol syntyi katoliseen perheeseen Melleen, lähelle Poitiersia.

Avenol työskenteli Ranskan talousministeriössä hallintoviranomaisena valmistuttuaan Poitiersin yliopistosta. Hän toimi Eric Drummondin avustajana ennen astumistaan tämän paikalle Kansainliiton pääsihteeriksi.

## Lähteet
*

### Viitteet

## Kirjallisuutta
*
Stansted Express

**Stansted Express** on National Express East Anglian liikennöimä suora junayhteys Stanstedin lentoaseman ja Lontoon Liverpool Streetin rautatieaseman välillä Yhdistyneessä kuningaskunnassa. Junayhteys käyttää West Anglia Main Line -rataosan raiteita.

Junia liikennöidään 15 minuutin vuorovälillä, ja matka-aika vaihtelee 45 minuutista noin tuntiin riippuen matkustusajankohdasta. Junat pysähtyvät Tottenham Halen, Bishop's Stortfordin, Harlow Townin ja ruuhka-aikaan myös Stansted Mountfitchetinin asemilla. Tottenham Halen asemalta on vaihtoyhteys Lontoon metron Victoria Linelle. Yksittäinen junavuoro ei kuitenkaan pysähdy jokaisella väliasemalla.


Tiedosto:Stansted Airport railway station, July 2010 (16).JPG|Stansted Express -juna pääteasemallaan Stanstedin lentoasemalla
Tiedosto:Tottenham Hale stn Stansted Express signage.JPG|Stansted Expressin kyltti Tottenham Halen asemalla


## Aiheesta muualla
*Stansted Expressin sivusto
Lea (joki)

**Lea** (myös **Lee**) on 68 kilometriä pitkä Thamesin sivujoki Yhdistyneessä kuningaskunnassa. Se saa alkunsa Leagravesta Lutonin liepeiltä ja laskee Thamesiin Itä-Lontoossa. Joen loppuosa ennen Thamesia tunnetaan nimellä Bow Creek. Leajoen muodostama laakso oli pitkään merkittävä Lontoon alueen teollisuuden keskittymä. Leajoesta 1600-luvulla erotettua keinotekoista New River -sivujokea on käytetty puhtaan juomaveden tuottamiseksi Lontoon asukkaille. Nykyisin jokea ympäröi Lee Valley Park -puisto ja se virtaa myös kesäolympialaisten 2012 kisapuiston läpi.

## Aiheesta muualla

*Kuvia ja lisätietoa Leajoesta
Friedrich Schlemm

**Friedrich Schlemm** (11. joulukuuta 1795 – 27. toukokuuta 1858) oli saksalainen anatomi, joka toimi professorina Berliinin yliopistossa.

Schlemm syntyi Salzgitterissä. Koska hänen perheellään ei ollut varaa korkeakoulutukseen, hän meni oppipojaksi kirurgille Braunschweigiin. Tämä antoi hänelle mahdollisuuden opiskella anatomiaa ja kirurgiaa paikallisessa Anatomico-Surgical-instituutissa. Vuonna 1821 hän sai lääketieteen tohtorin arvon Berliinin yliopistosta, ja hänestä tuli prosektori vuonna 1823. Vuonna 1829 hänestä tuli ”ylimääräinen professori” anatomiassa ja hän saavutti professuurin arvon vuonna 1833.

Silmässä sijaitsevat Schlemmin kanavat on nimetty Friedrich Schlemmin mukaan.
Cássio Gabus Mendes

**Cássio Gabus Mendes** (s. 29. elokuuta 1961 São Paulo) on brasilialainen näyttelijä. Hän on kirjailija Cassiano Gabus Mendesin poika ja näyttelijä Tato Gabus Mendesin veli.

Hän on naimisissa entisen näyttelijän Lídia Brondin kanssa.

## Filmografia
### Elokuvat
* 1998 - *Boleiros - Era uma Vez o Futebol* .... Zé Américo
* 1999 - *Orfeu* .... Pedro
* 2004 - *Como Fazer um Filme de Amor* .... Alan
* 2006 - *Boleiros 2 - Vencedores e Vencidos* .... Zé Américo
* 2006 - *Trair e Coçar É Só Começar* .... Eduardo
* 2007 - *Batismo de Sangue* .... Sérgio Paranhos Fleury (Delegado Fleury)
* 2007 - *Caixa Dois* .... Romeiro
* 2009 - *Se eu Fosse Você 2* .... Nelsinho
* 2009 - *Cabeça a Prêmio*
* 2010 - *Chico Xavier* .... Priest Julio Maria
* 2011 - *Bruna Surfistinha* .... Huldson
* 2011 - *Assalto ao Banco Central* .... Martinho
* 2014 - *Confissões de Adolescente* .... Paulo
* 2017 - *Gosto Se Discute* .... Augusto

## Lähteet

## Aiheesta muualla
*
Tom Rachman

**Tom Rachman** (s. 1974 Lontoo, Britannia) on brittiläis-kanadalainen kirjailija.

Rachman vietti lapsuutensa Vancouverissa. Hän on opiskellut elokuva-alaa Toronton yliopistossa ja suorittanut journalismin maisterin tutkinnon Columbian yliopistossa. Hän on työskennellyt uutistoimisto Associated Pressllä ja International Herald Tribunen Pariisin-toimituksessa. Hän asuu Lontoossa, ja hänellä on tekeillä toinen romaani.  Hänen veljensä on Financial Timesin kolumnisti Gideon Rachman.

Rachmanin esikoisromaani *Keskeneräiset* kertoo Roomassa ilmestyvän, 1950-luvulla perustetun englanninkielisen sanomalehden työntekijöistä. Kunkin luvun kertoja on eri henkilö.

Teoksen *The Italian Teacher* päähenkilö on maineikkaan taiteilijan poika Charles, joka palvoo isäänsä ja janoaa tämän huomiota. Taidemaailman keskipisteenä säteilevä isä ei kuitenkaan juuri ehdi kiinnittää huomiota poikaansa. Poika haaveilee taiteilijanurasta, mutta isä murskaa haaveet: “Pakko sanoa poika, ettet sinä ole taiteilija. Eikä sinusta koskaan tulekaan.”

## Teokset
**The Imperfectionists* (2010), Giller-palkinnon ehdokas ja saanut palkinnon Canadian Authors Award for fiction
**The Rise & Fall of Great Powers* (2014)
**Basket of Deplorables* (2017), Edge Hill Prizen parhaan novellikokoelman ehdokas:
**The Italian Teacher*, 2018, Costa Awardin parhaan romaanin ehdokas

### Suomennetut teokset
**Keskeneräiset*, (alkuteos *The Imperfectionists*, 2010) suom. Matti Apunen, Paasilinna, 2011

## Lähteet

## Aiheesta muualla
* Tom Rachmanin teoksen The Italian Teacher arvio
Two for the Show

**Two for the Show** on yhdysvaltalaisen Kansas-yhtyeen ensimmäinen, vuonna 1978 julkaistu livealbumi. Äänitykset ovat peräisin Kansasin kolmelta konserttikiertueelta vuosina 1977 ja 1978. Konsertit äänitti Davie Moire apunaan Brad Aaron. Albumin julkaisi alun perin Kirshner-yhtiö.

Kansikuvan on ideoinut Kansas perustuen Norman Rockwellin maalaukseen *The Charwomen*, joka on ollut Saturday Evening Postin kannessa 6. huhtikuuta 1946.

Taiteellisesta johdosta ja suunnittelusta on vastannut Tom Drennon Design, valokuvista Raúl Vega, kuvituksesta Jim Barrett ja tilannevalokuvista Terry Ehart, Neal Preston sekä Darryl Pitt/Andy Freeberg-Encore.

Albumi on omistettu Texasin El Pasosta kotoisin olevalle John Hoffertille, joka sokeutui 14-vuotiaana autokolarissa 14. elokuuta 1978 ollessaan palaamassa Kansasin konsertista.

## Kappaleet

Kaikki kappaleet ovat Kansas-yhtyeen jäsenten tekemiä. Julkaisija on Don Kirshner Music Inc.

# 
# 
# 
# 
# 
# 
# 
# 
# 
# 
# 
# 
# 

Alkuperäisen LP-levyn kappale ”Closet Chronicles” ei ole mukana CD-levyllä teknisistä syistä.

## Kokoonpano

**Kansas**
* Phil Ehart – lyömäsoittimet
* Dave Hope – basso
* Kerry Livgren – kosketinsoittimet ja kitarat
* Robby Steinhardt – viulu ja laulu
* Steve Walsh – laulu ja kosketinsoittimet
* Rich Williams – kitarat

**Kiertuehenkilöstö**
* Pat Ampe
* Doug Bennett
* Joe Burdris
* Gary Gilbert
* Jerry Gilleland
* Merle McLain
* Clay Schell

**Ääni ja valot**
* DB Sound
* P & B Lighting
* Delicate Acoustics

**Soitinvalmistajat**
* ARP 
* Kramer Guitars
* Norlin
* Paiste
* Slingerland
* Unicord

## Kiitokset
* Axis Studio henkilökuntineen
* George Marino – masterointi
* Sterling Sound, Record Plant, Mobile Recording Unit, Dave Hewitt
* BNB Associates, Ltd.
* International Creative Management
* V.S.I. Travel, Lontoo
* International Business Management
* Chuck Hurewitz
* Marty Rothman
* John Coray
* Don Kirshner
* Wally Gold
* Mike Leventon
* Budd Carr
* Jeff Glixman

## Lähteet

* Kansas CD *Two for the Show* (Sony Music Entertainment / Epic EPC 466842 2) 1978

### Viitteet
Somewhere to Elsewhere

**Somewhere to Elsewhere** on yhdysvaltalaisen Kansas-yhtyeen studioalbumi vuodelta 2000. Levyn julkaisi Magna Carta -levy-yhtiö, ja tuotti yhtyeen jäsenet Kerry Livgren, Phil Ehart ja Richard Williams. 

Euroopan markkinoille CD-levyjä on valmistanut Saksassa Hyper Records.

## Kappaleet
*Kaikki kappaleet kirjoittanut Kerry Livgren

# 
# 
# 
# 
# 
# 
# 
# 
# 
# 
# 

## Lähteet

* Kansas CD *Somewhere to Elsewhere* (Magna Carta MA-9050-2) 2000
4954 Eric

**4954 Eric** on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi B. Roman vuonna 1990. Pikkuplaneetan sai nimensä löytäjänsä pojan, Eric Dale Romanin mukaan, mutta nimi viittaa myös esim. moniin skandinavisiin kuninkaallisiin. Ennen kuin tämä asteroidi sai oikean nimensä, se tunnettiin vain tunnuksella **1990 SQ**. Ericin läpimitta on noin 11 kilometriä ja vuorokauden pituus sen pinnalla on noin 12,06 tuntia. 

## Lähteet
*JPL Small-Body Database Browser: 4954 Eric (1990 SQ) 
* 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
(4953) 1990 MU

**(4953) 1990 MU** on Maan lähelle tuleva asteroidi, joka luokitellaan Apollo-asteroideihin ja mahdollisesti vaarallisiin asteroideihin. Sen löysi R. H. McNaught vuonna 1990. Sen kiertorata tuo sen lähimmillään  astronomisen yksikön päähän Maasta ja leikkaa Maan kiertoradan. Asteroidi ohittaa Maan alle viiden miljoonan kilometrin päästä vuonna 2027. Asteroidin kiertoradalla se on lähimmillään  astronomisen yksikön päässä Auringosta ja etäisimmillään  astronomisen yksikön päässä Auringosta. Kirkkauden ja valon heijastumisen perusteella se on läpimitaltaan todennäköisesti  &ndash; . Asteroidin pyörähdysaika akselin ympäri on .

## Lähteet
*JPL Small-Body Database Browser: 4953 (1990 MU) 
*ABSOLUTE MAGNITUDE (H) 

### Viitteet
My Racing Career

**My Racing Career** on selainpohjainen Formula-aiheinen manageripeli, jonka beetaversio julkaistiin kesäkuussa 2011. Täysversioon siirryttiin syyskuussa 2012. Pelin on kehittänyt ja ohjelmoinut slovakialainen František Debnár, joka sitä ennen työskenteli PowerPlay Managerin kehittäjätiimissä. 

## Pelaajien määrä
Käyttäjien eli managerien määrä on kasvanut tasaisesti alusta asti. Määrä oli vuonna 2018 jo yli 70&nbsp;000. Suomessa on noin 890 käyttäjää, ja pelin suurimmassa maassa Britanniassa on runsas 1&nbsp;600 käyttäjää. Täysversion julkaisun jälkeen managerien määrä on ollut kovassa nousussa.

## Pelikaudet
Täysversiossa ajetaan erilaisissa kausisarjoissa. Pelin ensimmäinen kausi alkoi täysversion julkaisun yhtydessä ja toinen kausi alkoi 3. joulukuuta 2012. Se sujui ilman suurempia ongelmia ja kaikki toimi kohtalaisen moitteettomasti. Kauden pituus on aina 77 päivää. 

Ensimmäisellä kaudella kuljettajat pystyivät ajamaan Formula 3 -autoilla sarjoissa, mutta kaudella 2 tulivat mukaan Formula 2 -autot. Formula 3 -autoilla voi ajaa maailmansarjaa, maanosien sarjoja, alueellisia sarjoja sekä maansarjoja. Uudet kuljettajat liitetään automaattisesti tulokassarjoihin, jotka ajetaan Formula 3 -autoilla. Formula 2 -autoilla voi ajaa maailmansarjaa sekä maanosien sarjoja. 

## Lähteet

## Aiheesta muualla
* My Racing Career
4952 Kibeshigemaro

**4952 Kibeshigemaro** (väliaikainen tunniste **1990 FC1**) on asteroidi, joka kiertää Aurinkoa Marsin ja Jupiterin välisellä  asteroidivyöhykkeellä. Sen löysi A. Sugie vuonna 1990. Asteroidi on nimetty japanilaisen kaukoputkien rakentajan Shigemaro Kiben (1912-1990) mukaan.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on  ja sen pyörähdysaika akselin ympäri on .

## Lähteet
*JPL Small-Body Database Browser: 4952 Kibeshigemaro (1990 FC1) 
* 
*ABSOLUTE MAGNITUDE (H) 

### Viitteet
Xàbia

**Xàbia** (; , ) on rannikkokaupunki Marina Altan *[[comarca]]ssa* Alicanten maakunnassa Espanjassa. Kaupunki sijaitsee Välimeren rannikolla lahdessa ja sitä suojaa kaksi kallioniemeä. Kaupunki on suosittu lomapaikkakunta.

Vakituisia asukkaita kaupungissa on 31&nbsp;100, mutta kesäaikaan määrä voi ylittää sadantuhannen.

## Lähteet

## Aiheesta muualla
FC Dacia Chișinău

**Fotbal Club Dacia Chișinău** on jalkapalloseura Moldovan pääkaupungista Chișinăusta. Sen joukkue pelaa Moldovan korkeimmalla sarjatasolla Divizia Naționalăssa.

Dacia perustettiin vuonna 1999, ja pelasi ensimmäiset viralliset ottelunsa Moldovan toiseksi korkeimmalla sarjatasolla Divizia A:ssa kaudella 2000–2001. Seura oli vaarassa hajota talousvaikeuksien vuoksi jo ensimmäisen kauden jälkeen, mutta pääsi ahdingosta puheenjohtajaksi tulleen liikemiehen Gabriel Statin avulla.

Dacia nousi ensimmäisen kerran Moldovan korkeimmalle sarjatasolle kaudeksi 2002–2003 ja on sittemmin vakiinnuttanut paikkansa sarjassa. Kaudella 2010–2011 joukkue voitti Igor Dobrovolskin valmennuksessa Moldovan-mestaruuden, mikä päätti Sheriff Tiraspolin kymmenen kautta kestäneen mestaruusputken. Moldovan cupissa Dacia on ollut kolmesti loppuottelun häviävänä osapuolena.

Seuran nimi viittaa muinaiseen Daakian kuningaskuntaan ja daakialaisiin.

## Saavutukset

* Moldovan-mestaruus: 2010–2011
* Moldovan supercup: 2011

## Lähteet

## Aiheesta muualla

* Seuran sivusto 
* Seuran esittely Euroopan jalkapalloliiton sivustolla
Eduard Kojnok

**Eduard Kojnok** (14. elokuuta 1933 – 27. lokakuuta 2011) oli slovakialainen roomalaiskatolinen piispa. Hänet vihittiin papiksi 24. kesäkuuta 1956 ja nimitettiin Rožňavan hiippakunnan piispaksi 14. helmikuuta 1990. Piispaksi vihkiminen seurasi 18. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.

Kojnok jäi eläkkeelle 27. joulukuuta 2008.

## Lähteet
Säästäväisyyspäivä

**Kansainvälinen säästäväisyyspäivä** on 31. lokakuuta vietettävä kansainvälinen vuosipäivä. Sai alkunsa vuonna 1924 Milanossa, kun ensimmäinen säästöpankkikongressi lausui toivomuksen siitä, että kokouksen päättymispäivä 31.10. julistettaisiin kaikkialla säästämisen päiväksi. Säästäväisyyspäivän tavoitteena on kertoa erityisesti lapsille ja nuorille säästämisen tärkeydestä. Suomessa Säästöpankit ovat viettäneet säästäväisyysviikkoa vuodesta 1926 lähtien.

## Lähteet
Hackney Downsin rautatieasema

**Hackney Downsin rautatieasema** on National Express East Anglian ylläpitämä lähiliikenteen asema Hackneyn alueella Lontoossa. Asema on Lontoon matkakortin maksualueella 2.

Hackney Downsin asemalta on liikennettä Lontoon Cityyn Liverpool Streetin rautatieasemalle sekä pohjoiseen ja koilliseen Chingfordin, Cheshuntin, Hertford Eastin ja Enfield Townin suuntiin.


Tiedosto:Hackney Downs stn fast northbound.JPG|Aseman laiturialue
Tiedosto:Hackney Downs stn signage.JPG
Tiedosto:Hackney downs bridge 1.jpg|Dalston Lane -katu alikulkutunnelissa aseman kohdalla


## Lähteet

## Aiheesta muualla
*Hackney Downsin asema National Railin sivuilla
Liverpool Streetin asema

**Liverpool Streetin asema** on rautatie- ja metrokompleksi Lontoon Cityssä. Se on Lontoon kolmanneksi vilkkain asema Waterloon ja Victorian jälkeen 123 miljoonalla vuosittaisella vierailijallaan. Asema avattiin vuonna 1874.
Mediverkko

**Mediverkko** on suomalainen sosiaali- ja terveyspalveluyritys, joka toimii yhteistyössä julkisen sektorin kanssa.  Mediverkon palvelut kattavat perusterveydenhuollon, suun terveydenhuollon, vanhusten hoivan ja lastensuojelun. Henkilöstöpalveluiden ja ulkoistusten lisäksi Mediverkko toimii kuluttajamarkkinoilla hoivan ja suun terveydenhuollon alalla.

Mediverkko on toimialallaan yksi nopeimmin kasvaneista yrityksistä Suomessa, ja se työllistää lähes 2&nbsp;000 sosiaali- ja terveydenhuollon ammattilaista. Liikevaihto vuonna 2013 oli lähes 100 miljoonaa euroa.

Mediverkon suurimmat omistajat ovat yrityksen johto, perustajalääkärit, avainhenkilöstö, Keskinäinen Eläkeyhtiö Varma, Keskinäinen Eläkevakuutusyhtiö Ilmarinen sekä joukko yksityishenkilöitä.

## Osaksi Mehiläistä
Mediverkko ja Mehiläinen yhdistyivät tammikuussa 2015. Uuden yhtiön toimitusjohtaja on Mediverkon perustajaosakas ja toimitusjohtaja Janne-Olli Järvenpää. 

## Lähteet

## Aiheesta muualla
*Kotisivut
Justo Rufino Barrios

**Justo Rufino Barrios Auyón** (19. heinäkuuta 1835 San Lorenzo, Guatemala – 2. huhtikuuta 1885 Chalchuapa, El Salvador) oli guatemalalainen sotilas ja poliitikko, joka toimi maan presidenttinä 1873–1885. Hänet tunnettiin liberaaleista uudistuksistaan ja tavoitteestaan yhdistää Keski-Amerikka uudelleen.

Barrios ja Miguel García Granados yrittivät kahdesti vallankumousta, ja he onnistuivat toisella yrittämällä 1871. García Granados nousi ensin presidentiksi, mutta Barrios korvasi hänet 1873.

Barriosin hallinto teki monia uudistuksia ja pienenski kirkon valtaa. Hänet valittiin toiselle kaudelle 1879, ja hän johti käytännössä diktaattorina.

Barriosin aikana valtio painosti kahvin, banaanin, kumin ja kaakaon vientiin, jolloin konservatiivieliitti menetti asemansa, sillä sen vauraus perustui kokkinellin vientiin ja karjatalouteen. Kahvi ohittikin kokkinellin maan tärkeimpänä vientituotteena. Kahvintuotannin selkeä lisäys johti myös moniin tiehankkeisiin ja pankkien perustamiseen.

Barriosin haaveena oli herättää eloon Keski-Amerikan liittovaltio. Naapurimaat eivät kuitenkaan tukeneet Barriosin hanketta, vain Honduras osoitti lievää kiinnostusta. Barrios yritti luoda liittovaltion ensin rauhanomaisesti, mutta sitten päätyi voimakeinoihin. Hän julisti 1885 liittovaltion perustetuksi ja vaati muiden Keski-Amerikan valtioiden edustajia Guatemalassa kokoontuvaan kansalliskokoukseen. Barrios kuoli El Salvadoria vastaan käydyssä Chalchuapan taistelussa.

## Lähteet
* 

### Viitteet

## Aiheesta muualla
Worcesterin linna

**Worcesterin linna** oli normanni Urse d'Abetotin Worcesteriin rakennuttama linnoitus, joka on nykyisin täysin raunioitunut.

Normannivalloituksen jälkeen Vilhelm Valloittaja antoi käskyn rakentaa linnoja anglosaksien suuriin kaupunkeihin. Vuosien 1068 ja 1069 välisenä aikana rakennettu Worcesterin linna sijaitsi eräässä tällaisessa kaupungissa. Linna sijaitsi Severnjoen varrella ja hyödynsi vanhoja anglosaksien aikaisia puolustusvalleja. Urse d'Abetot nimitettiin Worcesterin sheriffiksi. Ulompi suojavalli kulki tuomiokirkon hautausmaan lävitse, minkä vuoksi Yorkin arkkipiispa Ealdred kirosi d'Abetotin.

Vuonna 1113 walesilaiset hyökkäsivät Worcesteriin ja murtautuivat ulkomuurin sisäpuolelle, jossa sytyttivät rakennuksia tuleen. Juhana Maaton käski vuonna 1204 sheriffiä rakentamaan linnan portin hyvälaatuisesta kivestä.

## Lähteet
Idols (6. tuotantokausi)

***Idolsin*** **kuudes tuotantokausi** esitettiin MTV3-kanavalla keväällä 2012. Koelaulut järjestettiin loka-joulukuussa 2011, poikkeuksellisesti viidellä paikkakunnalla: Oulussa, Joensuussa, Vaasassa, Tampereella ja Helsingissä. Ensimmäinen jakso esitettiin 1. tammikuuta 2012. Tuotantokauden voittajaksi selviytyi hyvinkääläinen Diandra Flores.

Edellisen kauden tuomareista ohjelmassa jatkoi ainoastaan Jone Nikula, joka toimi tällä kaudella tuomariston puheenjohtajana. Uusina jäseninä Nina Tapion ja Sami Pitkämön tilalle tulivat laulaja Laura Voutilainen ja manageri Tommi Liimatainen. Koelauluissa nähtiin lisäksi vierailevia tuomareita, muun muassa Anna Abreu ja Herra Ylppö.

Ohjelman juontajina jatkoivat Heikki Paasonen ja Niina Backman, jonka sukunimi oli naimisiinmenon myötä vaihtunut Heralasta edellisen kauden jälkeen. Edellisellä kaudella nähtyä Janne Katajan juontamaa *Idols Studio* -ohjelmaa ei enää esitetty.

*Idols tekee hyvää* -hyväntekeväisyyskonsertti järjestettiin toista kertaa. Konsertti järjestettiin 30. maaliskuuta 2012.

Ohjelmaa uudistettiin tällä kaudella myös rakenteellisesti, sillä semifinaalivaihe poistettiin kilpailusta kokonaan. Semifinaalien tilalle tuli TOP 15 -lähetys, jossa jokainen kilpailija lauloi yhden kappaleen. Katsojilla oli viikko aikaa äänestää suosikkiaan, joista viisi eniten saanutta pääsi suoraan jatkoon. Loput viisi jatkoon pääsijää päätti kisan tuomarit.

## Koelaulut
Koelaulut järjestettiin yhteensä viidellä paikkakunnalla loka-joulukuussa 2011. 

## Finalistit
{|
|

## Jaksot

Edellisen kauden tapaan myös tällä kaudella *Idolsia* esitettiin torstaisin ja sunnuntaisin. Esitystahti oli kuitenkin alkukaudesta epäsäännöllinen; joka viikko ei esitetty kahta jaksoa.

## Finalistit Idolsin jälkeen

Voittaja Diandra Floresin esikoisalbumi *[[Outta My Head]]* ilmestyi heinäkuussa 2012, nousi listaykköseksi ja saavutti kultalevyn. Toiseksi tullut Susanna Erkinheimo on keikkaillut yhtyeineen nimellä Sussu. Kolmanneksi tulleen Torsten Borgin debyyttilevyn *Junebug* tuotti Markus Nordenstreng ja se ilmestyi lokakuussa 2012. Ina Forsman on levyttänyt Helge Tallqvist Bandin kanssa ja he ovat kiertäneet keikoilla muun muassa Keski-Euroopassa.

## Lähteet

## Aiheesta muualla
* Idolsin virallinen sivusto
* Idols-materiaalia ja -jaksot MTV3:n Katsomossa
PostEurop

**PostEurop**  (Association of European Public Postal  Operators) on Euroopan julkisten postioperaattorien yhdistys. Se on yksi Maailman postiliiton (UPU) jäsenyhdistyksistä. PostEurop perustettiin vuonna 1993 yksinkertaistamaan postien vaihtoa Euroopassa CEPTin (posti- ja telehallintojen eurooppalaisen konferenssin) keskittyessä teleliikenteeseen.

PostEuropin pääkonttori sijaitsee Brysselissä, Belgiassa.

Vuodesta 1993 PostEurop on koordinoinut EUROPA-postimerkkien julkaisua. 

## Jäsenmaat

## Aiheesta muualla

*PostEuropin kotisivut   
*Maailman postiliiton kotisivut
Anna Shirley

**Anna Shirley** (englanniksi **Anne Shirley**), myöhemmin **Anna Blythe** on kanadalaisen kirjailijan L. M. Montgomeryn kirjoittaman tyttökirjaklassikoihin kuuluvan kahdeksanosaisen Anna-sarjan päähenkilö. Kirjasarjan alussa Annan nimi on Anni Shirley, mutta hän tahtoo itseään kutsuttavan Annaksi, sillä Anna on hänen mielestään Annia kauniimpi.
Nilkkalukko

**Nilkkalukko** tarkoittaa sitä, että osa nilkan nivelistä lukittuu. Näin nilkka ei kykene liikkumaan kunnolla koko ratansa mukaisesti. Vaiva aiheuttaa pitkällä aikavälillä kipua polveen ja lonkkaan. Osaava fysioterapeutti voi avata nilkkalukon.
Lily (verkkoyhteisö)

**Lily** on Trendin verkkoyhteisö. Muodin ja kauneuden lisäksi yhteisössä keskustellaan monenlaisista lifestyle-aiheista, kuten matkailusta, kulttuurista, sisustuksesta, ruoasta ja hyvinvoinnista.

Joka toinen viikko Trendi & Lily lähettävät tilaajien sähköpostiin uutiskirjeen.

## Tekijät
Palvelun sisällön tuottavat yhdessä Trendin toimitus, bloggaajat ja tubettajat, yli 10 000 bloginpitäjää sekä lukijat. Kuka tahansa voi perustaa Lilyyn yhden tai useamman palstan. Lilyn päätoimittaja on Mari Karsikas.

## Lähteet
Knorri

**Knorri** on vanha 2—6 pelaajan korttipeli. 

## Yleistä
2 on alin kortti, A ylin. 
Ruutu on valttimaa, sitä voi pelata hertan tai padan päälle.
Risti on kova maa, sen päälle ei voi laittaa ruutua.

## Pelin tavoite
Tavoitteena on päästä käsikorteista eroon. Kukin pelaaja laittaa vuorollaan tikkiin yhden kortin, jonka täytyy olla samaa maata ja suurempi tai valttia. Jos edellinen kortti on valttia, täytyy laittaa isompi valtti. 
Jos pelaaja ei pysty laittamaan tikkiin korttia, ottaa hän tikin alimman kortin itselleen. 
Se, joka otti viimeksi pöydästä, aloittaa ensimmäisen tikin haluamallaan kortilla. 
Tikki kaatuu, kun siinä on yhtä monta korttia kuin sillä hetkellä on pelaajia mukana.

## Pelin kulku
Yhdeksän korttia asetetaan pöydälle kuvapuoli alaspäin ja pakka näiden viereen. Pelaajat nostavat vuorotellen pakasta kortin, näyttävät sen muille pelaajille ja ottavat samaa maata pienemmän kortin. Ellei pienempää korttia löydy, kortti laitetaan muiden sekaan. Tätä jatketaan niin kauan, että kortteja on saman verran kuin pelaajia.
Moduloiva takaisinheijastin

**Moduloiva takaisinheijastin** on takaisinheijastimeen (takaisin kohdistava peili) yhdistetty elektroninen suljin, jonka avulla on mahdollista viestiä ilman omaa lähetintä, kunhan vastaanottaja voi suunnata valon- tai lasersäteen lähetyspäähän. Toisesta päästä lähetetään yhtenäinen voimakas valo takaisinheijastimeen eli peiliin, jossa palautuvaa valoa katkotaan lähetettävän tiedon mukaisesti.

## Optiset modulointitekniikat
*nestekide
*MQW kvanttikaivo puolijohteet
*peilien säätely suurella nopeudella

## Lähteet
*http://mrr.nrl.navy.mil/overview.html 
*http://www.nova-sol.com/capabilities/optical-communications/dual-mode-optical-interrogator-dmoi
Zhang Zizhong

**Zhāng Zìzhōng** (11. elokuuta 1891 – 16. toukokuuta 1940) oli kiinalainen kenraali. Hän syntyi Shandongin provinssissa Kiinassa Linqingin maalaiskaupungissa. Hän kaatui taistelussa Japania vastaan. Zhāng oli yksi korkea-arvoisimmista toisessa maailmansodassa kaatuneista kenraaleista. Hän oli Kiinan armeijan palveluksessa vuodesta 1914 kuolemaansa.

## Poliitikkona
Zhāng opiskeli lakia Tianjinissa 1910-luvulla. Hän oli Tianjinin pormestari vuodesta 1937 kuolemaansa asti.

## Lähteet
Esteban Guerrieri

**Esteban Guerrieri** (s. 19. tammikuuta 1985 Ramos Mejia, Buenos Aires) on argentiinalainen moottoriurheilija. 

## Ura
Guerriri aloitti uransa karting-sarjoissa. Vuonna 2000 hän voitti Argentiinan Formula Renault -sarjan mestaruuden. Seuraavana vuonna hän kilpaili Eurocup Formula Renault -sarjassa sijoittuen kymmenenneksi. Vuonna 2002 Guerrieri sijoittui kolmanneksi Saksan Formula Renault -sarjassa. Vuonna 2003 Guerrieri voitti Eurocup Formula Renault -sarjan mestaruuden. Hän myös sijoittui toiseksi Italian Formula Renault -sarjassa. Vuonna 2004 Guerrieri sijoittui seitsemänneksi International Formula 3000 -sarjassa. Vuonna 2005 Guerrieri sijoittui 16:nneksi Formula 3 Euroseries -sarjassa. Seuraavana vuonna hän oli sarjan neljäs. 

Vuonna 2007 Guerrieri kilpaili Britannian F3-sarjassa sijoittuen 13:nneksi. Seuraavana vuonna hän sijoittui 12:nneksi ja oli kahdeksas Formula Renault 3.5 -sarjassa yhdellä voitollaan. Vuonna 2009 Guerrieri kilpaili Superleague Formula -sarjassa edustaen Al Ain, Sevilla FC:n ja Olympiacos CFP:n joukkueita. Hän voitti kaksi kilpailua kaudella sijoittuen yhteispisteissä kuudenneksi. Vuonna 2010 Guerrieri sijoittui kolmanneksi FR 3.5 -luokassa. Vuonna 2011 Guerrieri sijoittui toiseksi Indy Lights -sarjassa. Hän toisti saman vuonna 2012.

## Lähteet
Justimusfilms

**Justimusfilms** (puhekielessä pelkkä **Justimus**) on vuonna 2009 Youtube-palvelussa toimintansa aloittanut komediaryhmä Haapavedeltä. Sittemmin he ovat tehneet myös muun muassa Ylen esittämiä tuotantoja. Helmikuussa 2025 heillä oli Youtubessa yli 583&nbsp;000 tilaajaa ja videoilla yli 206 miljoonaa katselukertaa.

## Historia
Justimusfilmsin perustivat 14-vuotiaat Sami Harmaala ja Juho Nummela vuonna 2009. Ryhmään liittyi myöhemmin myös Joose Kääriäinen. Nimi Justimusfilms on peräisin vaha-animaatiosarjan ''Lohikäärme Justus'' päähahmosta. He alkoivat julkaista Youtubeen videoita, joita he olivat tehneet edullisella videokameralla ja Windows Movie Maker -ohjelmalla. Ryhmän jäsenet ovat kotoisin Haapavedeltä, jonka paikallinen murre on kuulunut heidän videoillaan.

Ryhmä alkoi kehittämään videoidensa tasoa ja hankkimaan parempaa välineistöä. Justimusfilmsin vuonna 2011 julkaistu humoristinen muusikkivideo "Masa&Teurastaja - Lanit" herätti suuren suosion, ja lokakuussa 2011 Justimusfilmsin videoita oli katseltu yli 10 miljoonaa kertaa. Yle esitteli ilmiötä muun muassa Ajankohtaisessa kakkosessa. Seuraavan vuoden aikana Justimusfilms esiintyi *[[Biisonimafia]]*-televisiosarjan kolmannella tuotantokaudella ja teki ensimmäisen live-esiintymisensä Haapavedellä. He järjestivät pian Nost3 & Protro -yhtyeen kanssa kaksi kiertuetta.

Suosionsa ansioista Justimusfilms pääsi tekemään ensimmäistä televisiosarjaansa. TV5-kanava esitti *[[Justimus]]*-sketsisarjan vuonna 2012. Vuoden 2019 haastattelussa Harmaala totesi, että sarjan tekeminen oli heidän uransa kannalta eduksi, mutta ryhmän olleen vielä liian kypsymätön sellaisen toteuttamiseen kiireisellä aikataululla.

Justimusfilms julkaisi kesällä 2013 EP:n nimeltä *Kesälätty*. Seuraavana vuonna he julkaisivat studioalbumin *[[Wunderboy]]*, joka nousi ensimmäisellä viikollaan Suomen albumilistan ykköseksi. Levyn musiikki oli huumoripitoista. Justimus on sittemmin jatkanut musiikin yhdistämistä tuotantoonsa, mutta ryhmä ei aio tehdä enää perinteisiä albumeja.

Vuonna 2014 Yle esitti Justimuksen minisarjana ja lyhytelokuvana julkaistun *[[Fuck the Police]]* -komedian, joka parodisoi suomalaisia gangsta rap -artisteja. Vuodenvaihteessa 2016–2017 Justimusfilms julkaisi yhdessä Sonera Viihteen kanssa viisiosaisen *Rakkauden aikakaudet* -lyhytelokuvasarjan. Yhteistyötuotantojen ohella he jatkoivat Youtube-sketsien julkaisemista.

Ryhmän ensimmäinen täysmittainen komediasarja oli Yle Areenassa julkaistu *[[Justimus esittää: Duo|Duo]]*. Siitä julkaistiin kolme tuotantokautta vuosina 2019, 2020 ja 2022. Sittemmin he ovat tehneet Ylen esittämänä kaksi tuotantokautta saaneen sketsisarjan *Kuuma peruna* (2022–2023) ja kauhukomediasarjan *Henki Vex* (2025).

Justimus on esiintynyt myös komediasarjassa *[[Kummeli esittää: Kontio & Parmas]]* ja siihen perustuvassa elokuvassa.

## Filmografia

## Palkinnot ja ehdokkuudet

### Televisiosarjat

## Lähteet

## Aiheesta muualla
* Justimusfilms YouTubessa
Ludlowintuonensiipi

**Ludlowintuonensiipi** (*Bhutanitis ludlowi*) on harvinainen perhoslaji, joka elää Bhutanissa ja Intian Arunachal Pradeshin osavaltiossa.

Ludlowintuonensiipi löydettiin Bhutanista vuonna 1934, ja seuraavan kerran se tavattiin vuonna 2011, kun Bhutanin viranomaiset päästivät tutkijat etsimään sitä. Kummallakin kerralla se on nähty Himalajan vuoriston laaksossa 2&nbsp;200 metrin korkeudessa. Japanilainen tutkijaryhmä oli kuullut huhuja, että perhonen oli nähty, mutta joutui odottamaan maahanpääsyä puoli vuotta. 2010-luvulla ludlowintuonensiipeä on löydetty myös Intian puolelta Arunachal Pradeshista. Viisi näyteyksilöä on säilössä Lontoon luonnonhistoriallisessa museossa.

Ludlowintuonensiiven tärkein ruokakasvi on piippuköynnöksiin kuuluva *[[Aristolochia griffithii]]*. Lajin elinkierto kestää noin vuoden. Tiedot lajista ja sen käyttäytymisestä ovat kuitenkin lähes olemattomat.

Ludlowintuonensiipi on nimetty Bhutanin kansallisperhoseksi.

## Lähteet
Herman Päätalo

**Lauri Herman Päätalo**, **Hermanni**, **Herkko** tai **Hemma Päätalo** (30. toukokuuta 1889 Taivalkoski – 28. huhtikuuta 1964) oli kirjailija Kalle Päätalon isä. Herman Päätalo oli naimisissa Priita-Stiina (*Riitu*) o.s. Neulikon kanssa  vuodesta 1913 alkaen. Heille syntyi kahdeksan lasta, joista yksi kuoli muutaman kuukauden ikäisenä. 

Herman Päätalo oli kotoisin Jokijärven kylän Päätalosta, josta joutui nuorena maailmalle talon palamisen jälkeen. Naimisiin mentyään he asuivat vaimonsa kanssa huonemiehenä eli vuokralaisena Mäkelän talossa, josta 1920-luvun alussa perustivat tilan Kallioniemelle ja siirsivät sinne vanhan meijerirakennuksen taloksi. Ammatiltaan Päätalo oli maatilastaan huolimatta metsätyömies ja ansiot olivat hänelle kaikki kaikessa. Tätä hän koitti painottaa lapsilleenkin, erityisesti Kallelle.

Herman Päätalo oli heikkohermoinen, ja keuhkokuumeen rasituksen jälkeen joutui mielisairauden takia Oulun piirimielisairaalaan, *piirille*,  ja sieltä myöhemmin Pelson pakkotyölaitokseen 1930-luvulla. Vuosikymmenen loppua kohden Herkon mielitauti antoi myöten ja perheen isä palasi terveen kirjoihin ja kotiinsa. Hänen kielenkäyttönsä on antanut Kalle Päätalolle paljon kirjoitettavaa. Kirjoittamiseen ja yleensäkin poikansa lukuhaluihin isä suhtautui ynseästi.

## Tulkitsijat
Herman Päätaloa on esittänyt Mikko Niskasen elokuvissa Elämän vonkamies ja Nuoruuteni savotat näyttelijä Martti Kainulainen, sekä Hannu Kahakorven elokuvassa Päätalo näyttelijä Eero Schroderus.

## Lähteet
Pahlman

**Pahlman** on muun muassa seuraavien suomalaisten henkilöiden sukunimi:

*Emil Pahlman (1837–1890), säveltäjä ja viulisti
*Helge Pahlman  (1911–1976), muusikko
*Kai Pahlman (1935–2013), jalkapalloilija ja muusikko
*Martti Pahlman (s. 1982), koripalloilija
*Oscar Pahlman (1839–1935), kirkkomuusikko
*Sauli Pahlman (s. 1981), pikajuoksija
Iso Kuusisaari

**Iso Kuusisaari** on saari Ounasjoella Rovaniemellä Nivankylän kohdalla. Saaressa on laavu sekä viisi pientä lampea.

## Lähteet